תושבים יקרים שלום רב,

אתמול פורסם מכתבו של דרור הראל בנוגע לחולי קורונה ביישוב, מצורף.

במדרשת בן גוריון יש נכון לכתיבת מכתב זה 3 חולים/נשאים של נגיף הקורונה.

צוות חירום יישובי קיים חקירה אפידמיולוגית של הנשאים ומיפוי כל המקומות בהם היו ואנשים איתם נפגשו. צוות חירום יישובי פנה לכל האנשים והנחה אותם להיכנס לבידוד. לכל משפחה הוצמד איש צוות החירום היישובי שעוזר להם בכל מה שנדרש.

כל מי שנכנס לבידוד מחוייב להודיע למשרד הבריאות וליידע את גלית 0522753121 ואורלי 0509800069.

נבקש להמשיך ולהקפיד על הנחיות משרד הבריאות. אדם שמרגיש תסמינים של שיעול ו/או חום והעדר טעם וריח מתבקש לפנות למד"א ולעשות בדיקה.

חשוב להדגיש כי מכוון שהורי הקטינים ביקשו שלא לפרסם את שמם מתוך חיסיון רפואי, השמות לא פורסמו.

אנו מודעים לחוסר הוודאות והבלבול שיצר המכתב. יחד עם זאת אנו יכולים להבטיח שמזכירות הישוב וצוות החירום היישובי מנהלים את שגרת החירום תוך איסוף קפדני של כל הנתונים, הקפדה על נהלי משרד הבריאות, הקפדה על לשון החוק הנוגעת לצנעת הפרט, ומתוך אחראיות קהילתית. אנו מודים לכם על מתן האמון בימים אלה, נמשיך לפעול ברגישות ובנחישות למען קהילת מדרשת בן גוריון.

צוות חירום יישוב ומזכירות היישוב